**PASLAUGŲ TEIKIMO SUTARTIES SPECIALIOJI DALIS**

Nr. *\_\_\_\_\_\_\_\_\_\_\_*

**UAB Kauno kogeneracinė jėgainė**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 303792888, PVM mokėtojo kodas LT100009225616, registruotos buveinės adresas Žvejų g. 14, LT-09310 Vilnius, Lietuvos Respublika, apie kurią duomenys kaupiami ir saugomi VĮ Registrų centras, atstovaujama (toliau – Klientas), ir

**Uždaroji akcinė bendrovė „VAKARŲ KROVA“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 142141019, PVM mokėtojo kodas LT421410113, registruotos buveinės adresas Minijos g. 180, LT-93269 Klaipėda, Lietuvos Respublika, duomenys apie kurią kaupiami ir saugomi VĮ Registrų centras**,** atstovaujama (toliau – Paslaugų teikėjas),

Klientas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Klientui (2019-KKJ-15) Atliekų deginimo metu Kauno kogeneracinėje jėgainėje susidarančių atliekų lakiųjų pelenų atliekų tvarkymo paslaugas (toliau – Paslaugos)*,* o Klientas įsipareigoja sumokėti už suteiktas Paslaugas Sutartyje nurodytomis sąlygomis ir terminais*.*
   2. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainą.
2. **PASLAUGŲ APIMTIS IR KAINA** 
   1. Pagal šią Sutartį Klientui teikiamos Paslaugos aprašytos Techninėje specifikacijoje.
   2. Maksimalus Paslaugų kiekis - nurodytas Sutarties SD priede Nr. 2.
   3. Bendra Paslaugų kaina sudaro 3.928.894,20 EUR (trys milijonai devyni šimtai dvidešimt aštuoni tūkstančiai aštuoni šimtai devyniasdešimt keturi eurai 20 ct), įskaitant PVM. Bendrą Paslaugų kainą sudaro:
      1. Paslaugų kaina 3.247.020,00 EUR (trys milijonai du šimtai keturiasdešimt septyni tūkstančiai dvidešimt eurų 00 ct), neįskaitant PVM;
      2. Pridėtinės vertės mokestis (PVM) 21 % - 681.874,20 EUR (šeši šimtai aštuoniasdešimt vienas tūkstantis aštuoni šimtai septyniasdešimt keturi eurai 20 ct).
   4. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika (toliau – Metodika), taikomas kainos apskaičiavimo būdas – fiksuotas įkainis su peržiūra.
   5. Klientas moka Paslaugų teikėjui už faktiškai suteiktas Paslaugas pagal Sutarties SD priede Nr. 2 nurodytus Paslaugų įkainius. Paslaugų įkainiai Sutarties galiojimo laikotarpiu nekeičiami (išskyrus atvejus Sutarties SD 2.7. punkte numatytais atvejais, kai Sutartyje numatytas kainos perskaičiavimas).
   6. Sutarties galiojimo laikotarpiu Klientas turi teisę koreguoti perkamų Paslaugų apimtį, neviršijant Sutarties SD priede Nr. 2 nurodyto maksimalaus Paslaugų kiekio ir Sutartyje nurodytos Paslaugų kainos. Klientas neįsipareigoja nupirkti visos maksimalaus Paslaugų kiekio, nurodyto SD priede Nr. 2 ar bet kokios jo dalies.
   7. Paslaugų įkainiai Sutarties galiojimo laikotarpiu bus perskaičiuojami(a) tokiomis sąlygomis:
      1. Pirmas perskaičiavimas vykdomas ne anksčiau kaip po 12 (dvylikos) mėnesių nuo Sutarties įsigaliojimo.
      2. Įkainiai Sutarties galiojimo laikotarpiu galės būti perskaičiuojami ir keičiami ne dažniau kaip vieną kartą per 12 (dvylikos) mėnesių laikotarpį.
      3. Perskaičiavimas atliekamas praėjus 12 (dvylikai) mėnesių nuo Sutarties įsigaliojimo (perskaičiavimas atliekamas bet kurią 12 (dvylikto) mėnesio dieną) arba praėjus 12 (dvylikai) mėnesių (perskaičiavimas atliekamas bet kurią 12 (dvylikto) mėnesio dieną) nuo paskutinio perskaičiavimo dienos, esant toliau nustatytoms aplinkybėms:
         1. jeigu Lietuvos Respublikos Metinė infliacija/Metinė defliacija pagal Lietuvos Respublikos statistikos departamento duomenis yra didesnė nei 10 (dešimt) procentų (duomenų šaltinis – http://www.stat.gov.lt);
         2. Įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Įkainius.
      4. Įkainiai perskaičiuojami pagal žemiau pateiktą formulę:



Cpn – perskaičiuota(s) Paslaugai(oms) taikoma(s) Įkainis

Sn – Sutartyje numatyta(s) Paslaugai(oms) taikoma(s) Įkainis

*I* – infliacijos arba defliacijos dydis procentais;

*X* - defliacijos atveju (- 10), infliacijos atveju 10.

* + 1. Perskaičiuoti Įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.
    2. Atlikus įkainių perskaičiavimą, Metodikos 23 punkte numatyta tvarka patikslinama (didėja arba mažėja) pradinė Sutarties vertė. Perskaičiavimu negali būti siekiama išvengti viešuosius pirkimus reglamentuojančių teisės aktuose viešajam pirkimui nustatytos tvarkos taikymo, t. y. kai Sutartis sudaryta, atlikus mažos vertės pirkimą, pakeitimai negali būti atliekami, jeigu, įvertinus bendrą Sutarties ir jos pakeitimų vertę, paaiškėja, kad, sudarant Sutartį, turėjo būti taikoma supaprastintam pirkimui nustatyta tvarka, arba, kai Sutartis sudaryta, atlikus supaprastintą pirkimą, pakeitimai negali būti atliekami, jeigu, įvertinus bendrą Sutarties ir jos pakeitimų vertę, paaiškėja, kad, sudarant Sutartį, turėjo būti taikoma tarptautiniam pirkimui nustatyta tvarka.
    3. Už Paslaugas, užsakytas iki susitarimo dėl Įkainių perskaičiavimo pasirašymo dienos, Klientas apmoka taikant iki tol galiojusius Įkainius, o už Paslaugas, užsakytas po susitarimo pasirašymo dienos, Paslaugų teikėjui bus apmokama taikant apskaičiuotus Įkainius po perskaičiavimo.

1. **PASLAUGŲ KOKYBĖ**
   1. Suteikiamų Paslaugų kokybė turi atitikti Sutartyje, Techninėje specifikacijoje nurodytus reikalavimus ir teisės aktų, reglamentuojančių Paslaugų kokybės, saugos, tiekimo reikalavimus bei standartus.
   2. Jei eismo priežiūrą arba aplinkosaugos kontrolę vykdančių institucijų pareigūnai nustatys atliekų tvarkymo veiklos pažeidimų, susijusių su atliekų surinkimo, vežimo ir (ar) tvarkymo veikla, ir dėl to pritaikys Klientui baudas ar kitokią atsakomybę, Paslaugų teikėjas privalės pilnai atlyginti dėl to Kliento patirtus nuostolius. Tokie atvejai nesuteikia teisės Paslaugų teikėjui vėluoti suteikti Paslaugas.
   3. Paslaugų teikėjas įsipareigoja visą Paslaugų teikimo laikotarpį būti registruotas Atliekų tvarkytojų valstybės registre (duomenys apie Paslaugų teikėjo buvimą Atliekų tvarkytojų valstybės registre prieinami adresu https://atvr.am.lt). Paslaugų teikėjas įsipareigoja nedelsiant informuoti Klientą apie išsiregistravimą/ išregistravimą iš Atliekų tvarkytojų valstybės registro. Jei Paslaugų teikėjas išregistruojamas iš Atliekų tvarkytojų valstybės registro ir/arba Paslaugų teikėjui neinformavus Kliento apie aukščiau minėtas aplinkybes, tai bus laikoma esminiu Sutarties pažeidimu.
   4. Klientas turi teisę kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo ne vėliau kaip per 5 (penkias) darbo dienas nuo Paslaugų perdavimo - priėmimo akto pasirašymo dienos.
   5. Kliento nustatytiems Paslaugų rezultato trūkumams šalinti nustatomas 2 (dviejų) darbo dienų terminas.
   6. Paslaugų ir (ar) Paslaugų rezultato trūkumais laikomi neatitikimai Sutarties, Techninės specifikacijos reikalavimams ir teisės aktams, reglamentuojantiems Paslaugų kokybę saugos, tiekimo reikalavimams bei standartams.
   7. Paslaugų teikėjas per 20 (dvidešimt) kalendorinių dienų nuo kalendorinio ketvirčio pabaigos el. paštu turi Klientui pateikti suteiktų Paslaugų ataskaitą, kurioje turi būti nurodyta įskaitant, bet neapsiribojant: kiekvienos dienos paimtas pelenų kiekis, bendras paimtų pelenų kiekis, pelenų sutvarkymo būdas ir vieta. Iki pirmosios suteiktų Paslaugų ataskaitos teikimo termino Šalys susiderina šios ataskaitos formą ir galutinį joje pateikiamos informacijos sąrašą.
   8. Už nustatytų Paslaugų trūkumų nepašalinimą per Sutarties SD 3.5 punkte nustatytą terminą Paslaugų teikėjas, Klientui pareikalavus, moka Klientui 0,05 procentų nuo trūkumų turinčių Paslaugų kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 20,00 EUR (dvidešimt eurų) už vieną kiekvieną uždelstą dieną.
   9. Visa atsakomybė, susijusi su netinkamu Paslaugų teikimu ar (ir) Paslaugų teikimu, nesilakinat Sutarties ar teisės aktų reikalavimų, įskaitant sankcijų pritaikymą iš trečiųjų šalių dėl teisės aktų nesilaikymo ar netinkamo jų nuostatų vykdymo, tenka Paslaugų teikėjui. Paslaugų teikėjas yra visiškai atsakingas už Atliekų rinkimą, vežimą ir pateikimą apdoroti pagal Lietuvos Respublikos atliekų tvarkymo įstatymo, Lietuvos Respublikos atliekų tvarkymo taisyklių ir kitų susijusių teisės aktų nuostatas. Tuo atveju, jei Paslaugų teikėjas, vadovaujantis teisės aktų nustatyta tvarka, nepateikia Klientui Atliekų pateikimą apdoroti patvirtinančių dokumentų arba Paslaugų teikėjas Atliekas tvarko neturėdamas tam teisės aktų nustatyta tvarka suteiktų įgaliojimų arba perduoda Atliekas įmonei, neturinčiai tokios teisės, visos galimos baudos, kitos sankcijos bei nuostoliai yra atlyginami išskirtinai Paslaugų teikėjo lėšomis. Jei šios sankcijos ir nuostoliai buvo pritaikytos ne Paslaugų teikėjui, o Klientui, Paslaugų teikėjas įsipareigoja dėl Kliento patirtus nuostolius pilnai kompensuoti.
2. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKĖJUS), JUNGTINĖ VEIKLA**
   1. Sutartis iš Paslaugų teikėjo pusės vykdoma jungtinės veiklos pagrindu*:* NE.
   2. Kai Paslaugų teikėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
   3. Paslaugų teikėjas Sutarčiai vykdyti turi teisę pasitelkti Subteikėjus tik tai Sutarties daliai, kurią nurodė Pasiūlyme. Paslaugų teikėjas Pasiūlyme nurodė Sutarties dalį, kuriai bus pasitelkiami Subteikėjai: TAIP.

Subteikėjų sąrašas bei perduodamų sutartinių įsipareigojimų dalis pateikiami Sutarties priede Nr. 3.

* 1. Paslaugų teikėjo pasitelktiems Subteikėjams yra suteikiama galimybė prašyti Kliento tiesiogiai atsiskaityti su jais.
  2. Subteikėjas, norintis pasinaudoti Sutarties SD 4.4. punkte nurodyta galimybe, įvykdęs įsipareigojimus pagal šią Sutartį, pateikia prašymą Klientui kartu su Paslaugų teikėjo patvirtinimu, kad Subteikėjas tinkamai atliko savo įsipareigojimus pagal šią Sutartį, ir, kad Paslaugų teikėjas neturi prieštaravimų tiesioginiam atsiskaitymui su Subteikėju.
  3. Klientas, išnagrinėjęs Subteikėjo prašymą, priima sprendimą dėl tokio atsiskaitymo taikymo bei praneša Paslaugų teikėjui ir Subteikėjui per 10 (dešimt) dienų nuo prašymo gavimo dienos.
  4. Jei Klientas priima sprendimą tenkinti Subteikėjo prašymą, pasirašoma trišalė sutartis tarp Kliento, Paslaugų teikėjo ir Subteikėjo, kaip nurodoma Sutarties BD, pagal projektą, kuris pateikiamas Sutarties SD priede Nr. 6.
  5. Paslaugų teikėjas įsipareigoja apie Sutarties SD 4.4. punkte nurodytą tiesioginio atsiskaitymo galimybę bei šioje Sutartyje nustatytą tokio atsiskaitymo tvarką informuoti pasitelktus Subteikėjus.

1. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA** 
   1. Paslaugų teikėjas įsipareigoja suteikti Paslaugas Užsakyme arba Grafike nustatytais terminais.
   2. Paslaugų teikimo vieta nurodyta Techninės specifikacijos 4 dalyje.
   3. Paslaugos teikiamos pagal atskirus Kliento Užsakymus, pateikiamus Paslaugų teikėjui elektroniniu paštu, nurodytu Sutarties SD Priede Nr. 1, arba atskirai po Sutarties sudarymo Kliento ir Paslaugų teikėjo suderintu Grafiku.
   4. Klientas įsipareigoja informuoti Paslaugų teikėją apie planuojamą pirmą pagal Sutartį tiektiną Užsakymą ne vėliau kaip prieš 15 (penkiolika) kalendorinių dienų iki pirmo Užsakymo pateikimo dienos.
   5. Paslaugų perdavimo – priėmimo aktas nebus pasirašomas, lygiaverčiu dokumentu bus laikomas elektroninis dokumentas (atliekų žiniaraščiai arba kitas teisės aktų reikalavimus atitinkantis dokumentas), pateiktas Vieningoje gaminių, pakuočių ir atliekų apskaitos informacinėje sistemoje (toliau – GPAIS).
   6. Paslaugų teikimo tvarka ir kitų susijusių dokumentų pasirašymo, perdavimo tvarka nurodyti Techninėje specifikacijoje, kuri yra neatskiriama Sutarties dalis.
   7. Visais atvejais Paslaugos bus laikomos suteiktomis tinkamai, tik Klientui gavus atliekas apdorojančios įmonės atliekų priėmimo faktą patvirtinantį dokumentą per GPAIS sistemą.
   8. Jei Paslaugų teikėjas pagal Grafiką turi atvykti į Jėgainę ir suteikti Paslaugas, bet Paslaugų nesuteikia iki Grafike nurodytos dienos 19:00 val., laikoma, kad Paslaugų teikėjas pažeidė nustatytus Paslaugų teikimo terminus. Esant tokiai situacijai, Klientas turi teisę organizuoti Paslaugų teikimą iš trečiųjų šalių apie tai informuodamas Paslaugų teikėją nedelsiant, tačiau ne vėliau kaip kitą dieną nuo Grafike numatyto konkrečių Paslaugų suteikimo termino. Tokiu atveju Paslaugų teikėjas įsipareigoja pilnai kompensuoti Kliento patirtus tiesioginius nuostolius, kurie atlyginami Sutarties BD 5.4 punkte nustatyta tvarka.
   9. Už vėlavimą pateikti Klientui Sutartyje ir/ ar Techninėje specifikacijoje ir/ ar pagal teisės aktus privalomus dokumentus nustatytais terminais, Paslaugų teikėjas, Klientui pareikalavus, moka Klientui 100,00 EUR (vieno šimto eurų) dydžio baudą už kiekvieną uždelstą dieną.
   10. Už darbų saugos reikalavimų, kurie numatyti Sutartyje (jos prieduose) ir Darbuotojų saugos ir sveikatos tarpusavio atsakomybės ribų akte (Techninės specifikacijos 6.8. punktas) ar kitus Sutarties nuostatų pažeidimus, Paslaugų teikėjas, Klientui pareikalavus, moka Klientui 100,00 EUR (vieno šimto eurų) dydžio baudą už kiekvieną pažeidimo atvejį.
2. **MOKĖJIMAI, PINIGINĖS PRIEVOLĖS IR SULAIKYMAI** 
   1. Klientas sumoka Paslaugų teikėjui už faktiškai per praėjusį mėnesį suteiktas kokybiškas Paslaugas, tik gavus Paslaugų suteikimą patvirtinantį dokumentą (Sutarties SD 5.7. punktas), per 30 (trisdešimt) kalendorinių dienų nuo Sąskaitos gavimo dienos.
   2. Sąskaitas už faktiškai per praėjusį mėnesį suteiktas Paslaugas Paslaugų teikėjas pateikia Klientui iki einamojo mėnesio 5 (penktos) dienos.
   3. Maksimali nuostolių suma, Paslaugų teikėjo mokėtina pagal šią Sutartį, negali viršyti  15 % bendros Paslaugų kainos.
3. **SUTARTIES ĮSIGALIOJIMAS IR GALIOJIMAS** 
   1. Ši Sutartis įsigalioja 2020-01-01 ir galioja iki visiško sutartinių įsipareigojimų įvykdymo, bet ne ilgiau kaip 36 (trisdešimt aštuonis) mėnesius.
4. **SPECIALIOSIOS SĄLYGOS**
   1. Paslaugų teikėjas ne vėliau kaip per 10 (dešimt) darbo dienų nuo šios Sutarties pasirašymo dienos turi pateikti Klientui 5 procentų nuo Paslaugų kainos, nurodytos Sutarties SD 2.3.1 punkte, dydžio Sutarties įvykdymo užtikrinimą, galiojantį ne trumpiau negu galioja ši Sutartis ir atitinkantį Sutarties BD 17 skyriuje išdėstytus reikalavimus.
   2. Sutarties įvykdymo užtikrinimo galiojimas gali būti:
      1. Pateikiamas Sutarties įvykdymo užtikrinimas, kuris nepertraukiamai galioja visą Sutarties galiojimo laikotarpį – 36 (trisdešimt šešis) mėnesius.
      2. Pateikiamas Sutarties įvykdymo užtikrinimas, kuris galioja trumpiau negu Sutarties galiojimo laikotarpis. Tokiu atveju Paslaugų teikėjas turi užtikrinti, jog likus ne mažiau kaip 10 (dešimt) darbo dienų iki galiojančio Sutarties įvykdymo užtikrinimo galiojimo pabaigos dienos, Paslaugų teikėjas pateiks Klientui naują Sutarties įvykdymo užtikrinimą, kuris galios visą likusį Sutarties galiojimo laikotarpį. Bet kokiu atveju Paslaugų teikėjas turi užtikrinti, jog visą Sutarties galiojimo laikotarpį bus pateiktas nepertraukiamai galiojantis Sutarties įvykdymo užtikrinimas.

8.3. Paslaugų teikėjui nepateikus Sutarties SD 8.1. punkte numatyto dydžio ir numatytais terminais Sutarties įvykdymo užtikrinimo, tai laikoma esminiu Sutarties pažeidimu.

1. **PAKEIČIAMOS SUTARTIES BD SĄLYGOS** 
   1. Pakeičiame Sutarties BD 18.2. punktą ir išdėstome jį taip:

„18.2. Klientas ar Paslaugų teikėjas, po pirmų sutarties galiojimo metų, t. y. 12 (dvylikos) mėnesių, bet kuriuo metu turi teisę vienašališkai, nesikreipdamas į teismą, nutraukti Sutartį prieš 6 (šešis) mėnesius raštu pranešęs apie tai kitą Šalį. Klientas turi būti sumokėjęs už iki Sutarties nutraukimo dienos faktiškai suteiktas Paslaugas, o Paslaugų teikėjas turi būti suteikęs iki Sutarties nutraukimo dienos užsakytas ar pagal Grafiką numatytas Paslaugas.“

1. **KITOS SUTARTIES NUOSTATOS**
   1. Kai Paslaugų teikėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
2. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai laikomi konfidencialia informacija:
      1. Priedas Nr. 1 - Kontaktiniai adresai pranešimams siųsti ir asmenys, atsakingi už sutarties vykdymą, 1 lapas;
      2. Priedas Nr. 2 – Paslaugų kiekiai ir įkainiai, 1 lapas;
3. **ŠALIŲ REKVIZITAI**

|  |  |
| --- | --- |
| **Paslaugų teikėjas**  Uždaroji akcinė bendrovė „VAKARŲ KROVA“ | **Klientas**  UAB Kauno kogeneracinė jėgainė |

Sutarties SD priedas Nr. 2

**PASLAUGŲ KIEKIAI IR ĮKAINIAI**

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Maksimalus kiekisSutarties galiojimo laikotarpiu (ne daugiau kaip)[[1]](#footnote-2)** | **1 mato vieneto įkainis, EUR be PVM** |
| **1.** | Atliekų deginimo metu Jėgainėje susidarančių atliekų lakiųjų pelenų atliekų tvarkymo paslaugos | 18 900 t | 155,50 |
| **2.** | Atliekų transportavimo paslaugos | 18 900 t | 16,30 |

|  |  |
| --- | --- |
|  |  |

1. Nurodytas maksimalus kiekis Pirkimo objekto kiekis. Pirkėjas neįsipareigoja nupirkti viso nurodyto kiekio. [↑](#footnote-ref-2)