**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Klientas** – UAB Kauno kogeneracinė jėgainė (toliau - KKJ).
   2. **KKJ / Jėgainė** – Kauno kogeneracinė jėgainė.
   3. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   4. **Sutartis** – Sutartis, sudaroma tarp Kliento ir Paslaugų teikėjo dėl Pirkimo objekto.
   5. **Paslaugos** – Atliekų deginimo metu Jėgainėje susidarančių atliekų lakiųjų pelenų atliekų tvarkymo paslaugos.
   6. **Atliekos / Atliekų lakieji pelenai** –Atliekų deginimo metu susidarančios dūmų dujų valymo kietosios atliekos (atliekų sąrašo kodas – 19 01 07\*), lakieji pelenai, kuriuose yra pavojingų cheminių medžiagų (atliekų sąrašo kodai 19 01 13\*)[[1]](#footnote-2).
   7. **Atliekų tvarkymas** – atliekų surinkimas (pasikrovimas savo jėgomis – technika, personalu) iš atliekų surinkimo vietų į atliekų vežimo autotransportą, transportavimas iki atliekų utilizavimo (apdorojimo) vietų ir atliekų utilizavimas (apdorojimas) pagal Lietuvos Respublikos atliekų tvarkymo įstatymo, Atliekų tvarkymo taisyklių ir kitų atliekų tvarkymą reglamentuojančių teisės aktų reikalavimus, taip pat šioje techninėje specifikacijoje keliamų reikalavimų ir kitų numatytų reikalavimų įvykdymas.
   8. **Autotransportas** – Paslaugų teikėjo ar jo subrangovo autotransportas, su uždaru konteineriu ar cisterna, pritaikyta sausų ir birių pelenų pakrovimui, nesukeliant dulkių patekimo į aplinką, skirtas atliekų pervežimui, atitinkantis Lietuvos Respublikos teisės aktų reikalavimus ir naudojamas paslaugos suteikimui.
   9. **Užsakymas** – Paslaugų teikimo grafikas, teikiamas Kliento kiekvieną kartą raštu (elektroniniu paštu) Sutartyje nurodytais Paslaugų teikėjo kontaktais.
2. **PIRKIMO OBJEKTAS**
   1. Atliekų deginimo metu Jėgainėje susidarančių Atliekų lakiųjų pelenų tvarkymo paslaugos, kurios apima visas reikiamas ir susijusias paslaugas, nuo Atliekų paėmimo iš Kliento, įskaitant, bet neapsiribojant, surinkimą, pakrovimą į Paslaugų teikėjo transportą, transportavimą iki lakiųjų pelenų utilizavimo (apdorojimo) ar perdirbimo vietos, iškrovimą, utilizavimą (apdorojimą), utilizavimo mokesčius, saugojimą, pakavimą, krovos ir kitas paslaugas, svorio padidėjimą dėl pakavimo, leidimus, dokumentų, važtaraščių, notifikacijų pildymą ir teikimą, reikiamų bankinių garantijų ar draudimų išdavimą ir kt.
3. **PIRKIMO OBJEKTO APIMTYS**

3.1. Perkamų Paslaugų apimtys pateikiamos žemiau esančioje lentelėje:

|  |  |  |
| --- | --- | --- |
| **Eil. Nr.** | **Paslaugų pavadinimas** | **Maksimalus kiekis (ne daugiau kaip) sutarties galiojimo laikotarpiu, t** |
| 1. | Atliekų deginimo metu jėgainėse susidarančių lakiųjų pelenų tvarkymo paslaugos | 18 900 t |
| 2. | Transportavimo paslaugos | 18 900 t |

* 1. Klientas neįsipareigoja išpirkti viso nurodyto kiekio ar bent kokios jo dalies.
  2. Klientas apmokės tik už faktiškai Paslaugų teikėjui surinkimo metu perduotus Atliekų lakiuosius pelenus, kurie bus pasverti Kliento teritorijoje, Kliento metrologiškai patikrintomis svarstyklėmis.

1. **SUTARTINIŲ ĮSIPAREIGOJIMŲ VYKDYMO VIETA**
   1. Atliekų paėmimo vieta – Veterinarų g. 19, Biruliškių k., Kauno raj.
2. **REIKALAVIMAI PIRKIMO OBJEKTUI**
   1. **Esamos situacijos aprašymas**
      1. Klientas vysto naujos atliekų ir biokuro jėgainės (KKJ) projektą, ruošiantis Jėgainės veiklos pradžiai, vykdomi viešieji pirkimai reikalingi užtikrinti sklandžią Jėgainės eksploataciją. Numatoma Jėgainės veiklos (bandymų) pradžia 2020 m. sausio mėn.
      2. KKJ bus deginamos nepavojingosios komunalinės atliekos, susidariusios po mechaninio biologinio apdorojimo įrenginių, t.y. atrūšiuotos ir antriniam perdirbimui netinkamos komunalinės atliekos, pramoninės atliekos ir iki 10% džiovinto nuotekų dumblo.
      3. Numatomi deginamų atliekų kokybiniai parametrai:

|  |  |  |  |  |
| --- | --- | --- | --- | --- |
| **Eil. Nr.** | **Parametras** | **Mato vnt.** | **Minimali reikšmė** | **Maksimali reikšmė** |
|  | Drėgmė | % | - | 50 |
|  | Cl(Chloras) | % | - | 1,0 |
|  | N (Azotas) | % | - | 1,0 |
|  | S (Siera) | % | - | 0,8 |
|  | Na (Natris) | % | - | 0,3 |
|  | K (Kalis) | % | - | 0,2 |
|  | H (Vandenilis) | % | - | 5,3 |
|  | Peleningumas | % | - | 35 |
|  | Tankis | kg/m3 | 200 | 400 |

* 1. **Pirkimo objekto aprašymas**
     1. Susidarančių Atliekų lakiųjų pelenų tvarkymas turi būti atliekamas vadovaujantis galiojančiais Lietuvos Respublikos atliekų tvarkymo įstatymu, Lietuvos Respublikos aplinkos ministro patvirtintomis Atliekų tvarkymo taisyklėmis bei kitais aktualiais Lietuvos Respublikos ir tarptautiniais teisės aktais.
     2. Atliekos bus deginamos apie 85 MW pakuros galios ardyniniame katile.
     3. Dūmų valymas bus atliekamas selektyvinio nekatalinio valymo (SNKV) sistema, pusiau sauso dūmų valymo įrenginiais bei rankoviniais filtrais, kuriuose bus naudojamos gesintos kalkės ir aktyvuota anglis.
     4. Atsižvelgiant į tai, jog Jėgainė šiuo metu yra statoma, šiuo metu nėra galimybės pateikti tikslių Atliekų lakiųjų pelenų cheminių charakteristikų.
     5. Numatoma, jog pelenų temperatūra bus 80 °C. Temperatūros viršijimas galimas tik išimtinais (avariniais) atvejais. Bet kuriai iš Šalių nustačius (užfiksavus) avarinį atvejį, Šalis turi nedelsdama informuoti kitą Šalį ir bendru sutarimu imtis visų privalomų priemonių, užtikrinančių saugų ir reikalavimus atitinkantį Paslaugų teikimą.
     6. Paslaugų teikėjas turi turėti reikiamas technines priemones bei kitus techninius resursus, reikalingus kokybiškam Paslaugų suteikimui (įskaitant autotransportą, pakavimo ir sandėliavimo įrangą, teritoriją saugojimui, jei reikia ir infrastruktūrą pelenų deponavimui).
     7. Autotransportas turi būti pritaikytas, uždaram, šioje Techninėje specifikacijoje nurodytų pavojingų atliekų transportavimui ir atitikti Europos Sąjungos bei Lietuvos Respublikos teisės aktuose, reglamentuojančiuose pavojingų atliekų vežimą, numatytus reikalavimus. Už Autotransporto (įskaitant konteinerių ar cisternų) techninę būklę yra atsakingas Paslaugų teikėjas. Paslaugų teikėjas turi turėti atliekų vežimo Autotransportą, visas reikiamas technines priemones bei kitus techninius resursus, reikalingus kokybiškam Paslaugos suteikimui.
     8. Paslaugų teikėjas privalo užtikrinti, kad Atliekos bus surenkamos (pakraunamos) jo pajėgumais, įskaitant pasikrovimui reikalingą įrangą, darbuotojų poreikį.
     9. Paslaugų teikėjas, surinkęs pelenus, turi sutvarkyti ir palikti švarią bei tvarkingą Kliento teritoriją.
     10. Paslaugų teikėjas turi užtikrinti, jog esant poreikiui Paslaugos būtų teikiamos savaitgaliais ir švenčių dienomis.
     11. Sutarties vykdymo pradžioje galimas mažiau pastovus pelenų susidarymas dėl vyksiančių Jėgainės paleidimo – derinimo darbų.
     12. Orientacinis susidarantis pelenų kiekis per dieną: 30 t (bendrai Atliekų lakiųjų pelenų).
     13. Maksimalus sandėliuojamas kiekis: vienas silosas 350 m3 (~280 t, laikant, jog pelenų tankis 0,8 t/m3). Atliekų deginimo metu susidarančios dūmų dujų valymo kietosios atliekos (atliekų sąrašo kodas – 19 01 07\*), lakieji pelenai, kuriuose yra pavojingų cheminių medžiagų (atliekų sąrašo kodai 19 01 13\*) bus sandėliuojami kartu.
     14. Prisijungimo/paėmimo būdas: iškrovimas tiesiogiai iš siloso į autocisternas arba automobilinius konteinerius (nuotolinio valdymo nuleidžiama rankovė, krovimo pajėgumas 30 t/h. Surinkimo taškų skaičius: 1).
     15. Maksimalus autotransporto, kuris gali stovėti po silosu, aukštis - 4,1 m.

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI** 
   1. Paslaugų teikėjas įsipareigoja teikti Paslaugas pagal Kliento grafike nurodytus terminus. Klientas Paslaugų teikimo grafiką pateiks ne vėliau kaip 2 (dvi) savaitės iki Atliekų surinkimo pradžios.
   2. Numatomi Paslaugų teikimo grafiko formavimo principai:
      1. Tipinės veiklos metu Atliekų lakieji turi būti periodiškai išvežami darbo dienomis nuo 7 iki 19 val.;
      2. Esant kritiniam poreikiui, Atliekų lakieji pelenai turi būti išvežami ir ne darbo metu, savaitgaliais, šventinėmis dienomis nuo 7 iki 19 val.
   3. Minimalus grafike nurodytos vienos dienos užsakymo kiekis – 20 tonų.
   4. Paslaugų teikėjas įsipareigoja surinkti Atliekų lakiuosius pelenus grafike nurodytais terminais.
   5. Esant galimybėms bei šalims sutarus (raštu), Paslaugų teikimo grafikas gali būti koreguojamas atsižvelgiant į Paslaugų teikėjo prašymą.
   6. Paslaugų teikimo grafikas bus teikiamas Paslaugų teikėjo Sutartyje nurodytu elektroniniu paštu.
   7. Atskirais atvejais (pvz. kliento įrangos gedimo, neplanuoto sustojimo, avarijos ir pan.), Klientas turi teisę pateikti patikslintą (sumažintą) Paslaugų teikimo grafiką likus ne mažiau nei 24 valandoms iki Atliekų lakiųjų pelenų surinkimo.
   8. Atskirais atvejais (pvz. dėl gamybinio būtinumo), Klientas turi teisę pateikti patikslintą (padidintą) Paslaugų teikimo grafiką likus ne mažiau nei 96 valandoms iki Atliekų lakiųjų pelenų surinkimo.
   9. Jei eismo priežiūrą arba aplinkosaugos kontrolę vykdančių institucijų pareigūnai nustatys atliekų tvarkymo veiklos pažeidimų, susijusių su atliekų surinkimo, vežimo ir/ar utilizavimo veikla, Paslaugų teikėjas privalės prisiimti atsakomybę ir atlyginti žalą. Tokie atvejai nesuteikia teisės Paslaugų teikėjui vėluoti suteikti Paslaugas.
   10. Paslaugų teikėjo Autotransportui išvykus iš Kliento teritorijos, Paslaugų teikėjas teisės aktų nustatyta tvarka tampa atsakingu už Atliekų pervežimą (transportavimą), apdorojimą (šalinimą ar naudojimą) ir kitas su pavojingų atliekų tvarkymu susijusias veiklas.
   11. Jeigu Paslaugų teikėjui pervežant (transportuojant) Atliekas iki perdavimo apdoroti (šalinti ar naudoti) momento kils poreikis Atliekas laikyti (sandėliuoti, iškraunant jas iš Autotransporto), Paslaugų teikėjas įsipareigoja apie tai informuoti Klientą ir pateikti dokumentus, patvirtinančius Paslaugų teikėjo teisę laikyti Atliekas. Atliekos turi būti laikomos taip, kad neturėtų neigiamo poveikio žmonių sveikatai ir aplinkai. Atliekų laikymo priemonės, įrenginiai ir vietos, atsižvelgiant į juose laikomų atliekų savybes, turi atitikti teisės aktų nustatytus pavojingų atliekų laikymo, aplinkos apsaugos, priešgaisrinės apsaugos, darbuotojų saugos ir sveikatos reikalavimus.
   12. Jei dėl Paslaugų teikėjo kaltės Atliekų surinkimo (pakrovimo), transportavimo ar apdorojimo (naudojimo/šalinimo) metu bus padaroma žala aplinkai, Kliento ar trečiųjų asmenų turtui, visa atsakomybė tenka Paslaugų teikėjui, jis privalo pašalinti padarinius ir atlygina padarytą žalą.
   13. Tuo atveju, jeigu Paslaugų teikėjas, teikdamas Paslaugas, sugadina Kliento silosą, kitą Klientui priklausančią įrangą ar kitą Kliento/trečiųjų asmenų turtą, Paslaugų teikėjas privalo atlyginti Klientui/trečiajam asmeniui jo patirtus tiesioginius nuostolius.
   14. Visa atsakomybė, susijusi su netinkamu Paslaugų teikimu ar (ir) Paslaugų teikimu, nesilakinat teisės aktų reikalavimų, įskaitant sankcijų pritaikymą iš trečiųjų šalių dėl teisės aktų nesilaikymo ar netinkamo jų nuostatų vykdymo tenka Paslaugų teikėjui. Paslaugų teikėjas yra visiškai atsakingas už Atliekų rinkimą, vežimą ir pateikimą apdoroti pagal Lietuvos Respublikos atliekų tvarkymo įstatymo, Lietuvos Respublikos atliekų tvarkymo taisyklių ir kitų susijusių teisės aktų nuostatas. Tuo atveju, jei Paslaugų teikėjas, vadovaujantis teisės aktų nustatyta tvarka, nepateikia Klientui Atliekų pateikimą apdoroti patvirtinančių dokumentų arba Paslaugų teikėjas Atliekas tvarko neturėdamas tam teisės aktų nustatyta tvarka suteiktų įgaliojimų arba perduoda Atliekas įmonei, neturinčiai tokios teisės, visos galimos baudos, kitos sankcijos bei nuostoliai yra atlyginami išskirtinai Paslaugų teikėjo lėšomis.
   15. Pagal Kliento galiojančios ir aktualios redakcijos rangovų saugaus darbo organizavimo ir vykdymo tvarką, po Sutarties pasirašymo, bet ne vėliau kaip 14 d. d. prieš sutartinių įsipareigojimų vykdymo pradžią, su Paslaugų teikėju bus pasirašomas Darbuotojų saugos ir sveikatos tarpusavio atsakomybės ribų aktas.
   16. Klientas Paslaugų teikėjui pateiks informaciją apie darbuotojų saugos ir sveikatos reikalavimus, Autotransporto judėjimo bei kitomis Kliento tvarkomis ir taisyklėmis kaip elgtis Kliento teritorijoje, o Paslaugų teikėjas turės užtikrinti, kad jo darbuotojai vykdantys darbo funkcijas Kliento teritorijoje būtų supažindinti su darbuotojų saugos ir sveikatos reikalavimais bei jų laikytųsi.
   17. Po Sutarties pasirašymo, bet ne vėliau kaip 14 d. d. prieš sutartinių įsipareigojimų vykdymo pradžią, Paslaugų teikėjo atstovas (-ai) privalo atvykti į Kliento teritoriją, susipažinti su Kliento įmonės tvarka, darbuotojų saugos ir sveikatos reikalavimais Įmonės teritorijoje, krovos vieta, naudojama įranga ir pan. Pasikeitus Paslaugų teikėjo darbuotojams Paslaugų teikėjas turės užtikrinti, jog nauji darbuotojai yra supažindinti su darbu Kliento patalpose ir teritorijoje. Kliento darbuotojai aprodys darbo vietą naujiems Paslaugų teikėjo darbuotojams ir apmokys atlikti Atliekų lakiųjų pelenų iškrovimą.
   18. Išvežamų utilizavimui Atliekų lakiųjų pelenų kiekis nustatomas pasvėrus tuščią ir pakrautą autotransportą metrologiškai patikrintomis Kliento svarstyklėmis. Paslaugų teikėjo Autotransportas privalės būti sveriamas Kliento nurodytoje svėrimo vietoje. Už svėrimo paslaugas apmoka Klientas.
   19. Jei Paslaugų teikėjas pageidauja Atliekas sverti kitoje vietoje ir tokiu būdu pasitikrinti ar Kliento svarstyklės veikia teisingai, tą daryti Paslaugų teikėjas gali savo sąskaita. Tokie atvejai nesuteikia teisės Paslaugų teikėjui vėluoti suteikti Paslaugas.
   20. Pretenzijų dėl išvežamų Atliekų sudėties pateikimo atveju, išvežamų Atliekų sudėties nustatymo tyrimus Paslaugų teikėjas privalo atlikti savo lėšomis.
   21. Paslaugų teikėjas įsipareigoja visą Sutarties galiojimo laikotarpį būti įregistruotas Atliekų tvarkytojų valstybės registre (duomenys apie Paslaugų teikėjo buvimą Atliekų tvarkytojų valstybės registre prieinami adresu http://atvr.am.lt/). Paslaugų teikėjas įsipareigoja nedelsiant informuoti Klientą apie išsiregistravimą/ išregistravimą iš Atliekų tvarkytojų valstybės registro. Jei Paslaugų teikėjas išregistruojamas iš Atliekų tvarkytojų valstybės registro ir/arba Paslaugų teikėjui neinformavus Kliento apie aukščiau minėtas aplinkybes, tai bus laikoma esminiu Sutarties pažeidimu.
   22. Paslaugų teikimo Sutartis galioja iki visiško sutartinių įsipareigojimų įvykdymo, bet ne ilgiau kaip 36 (trisdešimt šešis) mėnesius. Klientas ar Paslaugų teikėjas, po pirmų sutarties galiojimo metų, t. y. 12 (dvylikos) mėnesių, bet kuriuo metu turi teisę vienašališkai, nesikreipdamas į teismą, nutraukti Sutartį prieš 6 (šešis) mėnesius raštu pranešęs apie tai kitą Šalį.
   23. Planuojama (numatoma) Sutarties įsigaliojimo data 2020-01-01. Pažymėtina, kad ši data yra preliminari ir gali keistis.
2. **KOKYBĖ IR TRŪKUMŲ ŠALINIMAS**
   1. Paslaugos pagal Kliento pateiktą Užsakymą laikomos visiškai suteiktomis, kai visa apimtimi ir kokybiškai įvykdomi visi šioje Techninėje specifikacijoje ir Sutartyje numatyti reikalavimai, Klientas neužfiksuoja jokių trūkumų, neturi pretenzijų Paslaugų teikėjui ir Vieningoje gaminių, pakuočių ir atliekų apskaitos informacinėje sistemoje (toliau – GPAIS) teisės aktų nustatyta tvarka yra atlikti visi privalomi įrašai.
   2. Klientas turi teisę kreiptis į Paslaugų teikėją dėl Paslaugų rezultato trūkumų pašalinimo ne vėliau kaip per 5 darbo dienas nuo Paslaugų perdavimo - priėmimo akto pasirašymo dienos.
   3. Terminas, per kurį turi būti ištaisomi nustatyti Paslaugų trūkumai (laikomi neatitikimai Techninės specifikacijos reikalavimams ir teisės aktams, reglamentuojantiems Paslaugų kokybę) - 2 darbo dienos.
3. **KARTU SU TEIKIAMOMIS PASLAUGOMIS PATEIKIAMI DOKUMENTAI**
   1. Paslaugų teikėjas turi Klientui ir atsakingoms institucijoms pateikti dokumentus, kaip tai reglamentuoja Lietuvos Respublikos atliekų tvarkymo įstatymas, Lietuvos Respublikos aplinkos ministro patvirtintos Atliekų tvarkymo taisyklės bei kiti pavojingų atliekų tvarkymą reglamentuojantys teisės aktai.
   2. Paslaugų teikėjas per 20 k. d. nuo kalendorinio ketvirčio pabaigos el. paštu turi Klientui pateikti suteiktų Paslaugų ataskaitą, kurioje turi būti nurodyta įskaitant, bet neapsiribojant: kiekvienos dienos paimtas pelenų kiekis, bendras paimtų pelenų kiekis, pelenų sutvarkymo būdas ir vieta.
   3. Paslaugų teikėjas privalo parengti visą reikalingą dokumentaciją (lydraštį, kitus dokumentus) naudojantis GPAIS sistema, pagal aktualios Atliekų tvarkymo taisyklių redakcijos reikalavimus. Paslaugų teikėjas privalo užtikrinti, kad lydraštyje ir kituose dokumentuose pateikta informacija būtų teisinga ir neprieštarautų su Klientu suderintuose dokumentuose nurodytai informacijai.
4. **KLIENTO SUTARTINIAI ĮSIPAREIGOJIMAI** 
   1. Klientas sudarys sąlygas Atliekų pasikrovimui, t. y. užtikrins patekimą į Kliento teritoriją, nurodys privažiavimo maršrutą bei pasikrovimo vietą.
   2. Paslaugų teikėjui pageidaujant, Klientas pateiks jam žinomą ir galimai atskleidžiamą informaciją apie Atliekų lakiųjų pelenų fizines ir chemines savybes, susidarymo procesą.
   3. Klientas sudarys galimybę Paslaugų teikėjui naudotis KKJ teritorijoje esančiu geriamu vandeniu, suspaustu oru bei elektra tiek, kiek tai būtina ir susiję su Paslaugų teikimu. Jei prisijungimai netinkami ar per toli, esant poreikiui Paslaugų teikėjas savo sąskaita galės pasidaryti būtinus pasijungimus.

1. Nurodyta Lietuvos Respublikos aplinkos ministerijos patvirtintų Atliekų tvarkymo taisyklių priede Nr. 1 [↑](#footnote-ref-2)